9. 6. 81 De Europæiske Fællesskabers Tidende Nr. C 138/61 
Udtalelse om Fællesskabets rolle i udviklingen af transportinfrastrukturerne (Kommissio­
nens memorandum) 
Den tekst, som har været genstand for udtalelsen er endnu ikke offentliggjort i De 
Europæiske Fællesskabers Tidende. 
A. UDTALELSENS JURIDISKE GRUNDLAG 
Kommissionen besluttede den 16. januar 1980 i medfør af artikel 75 og 198, stk 1, andet 
punktum i traktaten om oprettelse af Det europæiske økonomiske Fællesskab at høre 
Det økonomiske og sociale Udvalg om det nævnte memorandum. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 185. plenarforsamling, afholdt i 
Bruxelles den 25. og 26. februar 1981, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — VEDTAGET FØLGENDE UDTALELSE: 
under henvisning til traktaten om oprettelse af Det 
europæiske økonomiske Fællesskab, særlig artikel 75 
og 198, stk. 1, andet punktum, 
under henvisning til brev af 16. januar 1980, hvori 
Kommissionen anmodede om Udvalgets udtalelse 
om ovennævnte emne, 
under henvisning til rapport om flaskehalse og de 
forskellige mulige interventionsbestemmelser, som 
Udvalget fik kendskab til under sit arbejde, 
under henvisning til beslutning truffet af dets for­
mand den 20. februar 1980 om at pålægge afdelingen 
for transport og kommunikation at udarbejde udta­
lelse og beretning (forretningsordenens artikel 22), 
under henvisning til udtalelse vedtaget af afdelingen 
på det 134. møde den 12. november 1980, 
under henvisning til beretning afgivet af ordføreren, 
Kenna, og ud fra følgende betragtning: 
udvikling af infrastrukturer af betydning for Fælles­
skabet er et anliggende, som EF af økonomiske, 
sociale, regionale og energipolitiske grunde bør støtte 
finansielt — I. GENERELLE BEMÆRKNINGER 
Udvalget har behandlet Kommissionens memoran­
dum om udviklingen af transportinfrastrukturerne 
og rapporten om flaskehalse og finansieringsformer. 
Samtidig har det gennemgået Kommissionens to for­
slag om støtte til transportinfrastrukturprojekter af 
interesse for Fællesskabet. 
På baggrund af disse to forslag og det arbejde, Kom­
missionen allerede har udført, og i betragtning af de 
herskende finansielle vanskeligheder i Fællesskabet 
mener Udvalget, at EF må beskæftige sig med trans­
portinfrastrukturerne. 
Udvalget glæder sig derfor over, at Kommissionen 
har taget initiativ til en debat om EF's indsats på 
transportinfrastrukturområdet. 
Beretningen, som denne udtalelse bygger på, holder 
sig til de væsentligste spørgsmål. Udvalget vil derfor i 
sin udtalelse kun tage følgende emner op: 
1. Tanken om en EF-aktion vedrørende transportin­
frastrukturer; 
enstemmigt 2. Tidsrummet for EF-aktionen; 
Nr. C 138/62 De Europæiske Fællesskabers Tidende 9. 6. 81 
3. Disponible midler og finansieringsmetoder; 
4. Definitonen af begrebet »betydning for Fælles­
skabet« ; 
5. Sammenhængen med andre politiske områder; 
6. Forskning og information. 
II. SÆRLIGE BEMÆRKNINGER 
1. Tanken om en EF-aktion 
1.1. I betragtning af transportens betydning må tan­
ken om en koordineret EF-aktion med det formål at 
udvikle transportinfrastrukturer anerkendes og hilses 
velkommen. Udvalget tilslutter sig Kommissionens 
argumenter for en EF-aktion på området. 
1.2. Kriterierne for EF-medvirken bør sikre, at de 
valgte projekter resulterer i en nettoforøgelse af Fæl­
lesskabets infrastrukturer, og at bevillingerne fra EF 
ikke helt eller delvis opvejes af reduktioner i de 
nationale udgifter til formålet. Udvalget henviser 
også til den betydning, en EF-infrastrukturpolitik 
har for regionaludviklingen. 
2. Tidspunktet for EF-aktionen 
Udvalget er klar over, at der i forbindelse med udar­
bejdelsen af en fælles infrastrukturpolitik må tages 
hensyn til Fællesskabets aktuelle økonomiske og 
finansielle problemer, herunder energiforsyning og 
-priser, men det finder emnet så vigtigt, at det fortje­
ner særlig overvejelse selv under de nuværende 
omstændigheder. I afventning af et særligt EF-finan-
sieringsinstrument mener Udvalget, at man i højere 
grad bør tage sin tilflugt til eksisterende instrumenter 
for at fremme en forbedring af EF's transportinfra­
strukturer og således gøre værdifulde erfaringer med 
hensyn til EF-medvirken ved hjælp af udvalgte pro­
jekter. 
3. Disponible midler 
Udvalget mener ikke en EF-indsats på infrastruktur­
området vil få sin fulde potentielle virkning, med­
mindre Fællesskabet sørger for de nødvendige mid­
ler. I den forbindelse gør Udvalget specielt opmærk­
som på, hvor vigtigt det er, at Ministerrådet vedtager 
de forslag, det har fået forelagt om skabelse af et instrument til EF-finansiering. Udvalget opfordrer 
medlemsstaterne til at at støtte disse forslag. 
Udvalget er klar over, at man uden store udgifter kan 
forbedre de eksisterende infrastrukturer ved at fjerne 
administrative flaskehalse, især ved grænseover­
gangssteder (f.eks. toldformaliteter). Man bør ikke 
afvente nogen EF-beslutning om transportinfrastruk­
turer, før man fjerner den slags flaskehalse. 
Udvalget anser visse kriterier for finansieringsmeto­
derne for væsentlige. Finansieringsmetoderne må: 
3.1. Være tilstrækkelig fleksible og omfattende til at 
flest mulige projekttyper kan komme i betragt­
ning. 
3.2. Åbne mulighed for finansiering med kortest 
mulig frist. 
3.3. Give medlemsstaterne indflydelse på udvælgel­
sen af projekter. 
3.4. Overflødiggøre eller reducere medlemsstater­
nes og EF's administrative indsats i forbindelse 
med gennemførelse af infrastrukturprojekter. 
3.5. Fremme fjernelsen af flaskehalse, der skyldes 
administrative procedurer. 
Formålet må være at opnå maksimalt udbytte af EF's 
indsats. 
4. Definitionen af begrebet »betydning for Fælles­
skabet« 
Det er af afgørende betydning for udformningen af 
en transportinfrastrukturpolitik at få defineret begre­
bet »betydning for Fællesskabet«. Udvalget bemær­
ker, at flaskehalsrapporten har bidraget til denne 
vigtige opgave. 
Udvalget finder, at bl.a. følgende faktorer bør tages i 
betragtning i forbindelse med vurderingen af givne 
projekters betydning for Fællesskabet: 
4.1. EF's indsats bør være et supplement til natio­
nale infrastrukturprogrammer. 
4.2. EF's indsats bør fremme økonomisk og social 
udvikling. 
4.3. EF's indsats bør sikre svagere udviklede regio­
ner fortrinsbehandling med hensyn til trans­
portforbindelser. 
4.4. Der bør gennemføres projekter, som tilskynder 
de nationale regeringer til at planlægge infra­
strukturudviklingen under hensyntagen til han­
delen og den økonomiske vækst i EF. 
4.5. Projekterne bør tage hensyn til politikken på 
andre områder. 
9. 6. 81 De Europæiske Fællesskabers Tidende Nr. C 138/63 
4.6. De anvendte kriterier bør være så fleksible, at 
forskellige projekter kan indgå i infrastruktur­
programmerne i de forskellige medlemsstater. 
4.7. Også transportinfrastrukturer som havne, luft­
havne og skibsforbindelser bør kunne tilkendes 
betydning for Fællesskabet. 
4.8. Projekter, der primært omfatter fysisk eller 
strukturel forbedring af infrastrukturer og ikke 
forøgelse af kapaciteten, bør ligeledes komme i 
betragtning. Således bør også medtages udbyg­
ning eller vedligeholdelse af infrastrukturer, 
som skyldes gennemførelsen af den fælles 
transportpolitik, forudsat disse infrastrukturer 
indgår i EF-nettet og opfylder alle øvrige krite­
rier. 
5. Sammenhængen med andre politiske områder 
Transporten er en integrerende del af den økono­
miske og sociale udvikling. Infrastrukturpolitikken 
må sættes i sammenhæng med disse mere omfattende 
områder. Derfor mener Udvalget, at EF's infrastruk­
turpolitik må udformes under passende hensyntagen 
til følgende former for politik: 
5.1. Regionalpolitik 
Udvalget mener, at infrastrukturudvikling er en 
væsentlig kilde til beskæftigelse ved at mindske 
afstandenes betydning og bør fremme regionaludvik­
lingen og bidrage til at mindske den økonomiske 
skævhed mellem rige og fattige regioner i EF. 
5.2. Miljøpolitik 
Kravet om beskyttelse af miljøet, vi lever i, må afve­
jes mod behovet for økonomisk og social udvik­
ling. 
Udfærdiget i Bruxelles, den 26. februar 5.3. Energipolitik 
Transporten tegner sig for omkring 14% af Fælles­
skabets samlede energiforbrug og for 24 % af forbru­
get af olieprodukter. I et energibevidst samfund må 
man i forbindelse med transportinfrastrukturer og 
beslægtede politiske emner overveje energiforbruget, 
herunder priser og fremtidig forsyning. Dette må 
komme til udtryk i udvælgelsen af projekter og i 
udformningen af kriterier for »betydning for Fæl­
lesskabet«. 
5.4. Socialpolitik 
Udvalget mener, at en EF-transportinfrastrukturpo-
litik ville bidrage til at skabe beskæftigelse og øge 
befolkningens mobilitet. En EF-aktion vil bringe den 
sociale og økonomiske udvikling videre, end det ville 
være muligt med de nationale regeringers indsats 
alene. 
6. Yderligere forskning og information 
Udvalget glæder sig over den rapport om flaskehalse 
og finansieringsformer, som Kommissionen frem­
lagde i juli 1980. Desuden har det noteret sig Kom­
missionens øvrige arbejde, herunder studiet over kri­
terierne for vurdering af »betydning for Fællesska­
bet«. Udvalget finder, at sådanne undersøgelser 
udgør et nyttigt bidrag til udviklingen af en trans­
portinfrastrukturpolitik. Udvalget understreger det 
fordelagtige i, at der foretages en undersøgelse af de 
projekter, medlemsstaterne forelægger, så disse bli­
ver afprøvet og vurderet med hensyn til deres tek­
niske indhold. 
1. 
Tomas ROSEINGRAVE 
Formand for 
Det økonomiske og sociale Udvalg